b'\n_START_ARTICLE_\nCaracas Indijanci\n_START_PARAGRAPH_\nCaracas, pleme ameri\xc4\x8dkih Indijanaca nastanjeno u 16. stolje\xc4\x87u na podru\xc4\x8dju dana\xc5\xa1njeg grada Caracasa u Venezueli. Caracasi prvi puta dolaze u kontakt sa \xc5\xa0panjolcima vjerojatno 1560. kada dolinu u kojoj se nalazi dana\xc5\xa1nji Caracas otkriva Francisco Fajardo. On uz pomo\xc4\x87 svojih konkvistadora nastoji otjerati domoroce iz tog podru\xc4\x8dja, no Indijanci su \xc5\xbeilavi hrabro se bore, pa su nadvladali \xc5\xa0panjolce._NEWLINE_Tek nakon utemeljenja M\xc3\xa9ride i reutemeljenja Caracasa (1567), Diego de Losada je kona\xc4\x8dno uspio ovladati cijelom dolinom. Ime plemena sa\xc4\x8duvalo se u gradu koji je niknuo na njihovom tlu, kao i ime njihovog poglavice Caricuao, u jednom distriktu Caracasa_NEWLINE_Plemena \xc5\xa1to su \xc5\xbeivjela u sjevernim predjelima Venezuele, Pariagotos, Chaimas, Cumanagotos, Palenques, P\xc3\xadritus, Mariches, Tamanacos, Teques, Quiriquires, Ciparicoto, Bobure, Pemones, Motilones kao i Caracas, jezi\xc4\x8dno su pripadala porodici Cariban.'